Návrh

na zmenu príkazníka na realizáciu časti dodávky prostriedkov individuálnej ochrany (nepriestrelných viest a nepriestrelných prílb) pre zabezpečenie činností špeciálnych útvarov Ministerstva vnútra SR, Ministerstva spravodlivosti SR a Ministerstva financií SR z prostriedkov čiastočného zníženia zadĺženosti Ruskej federácie voči SR 

Vláda Slovenskej republiky uznesením č. 961 zo dňa 4. septembra 2002 súhlasila s uzavretím príkaznej zmluvy medzi Ministerstvom vnútra SR a spoločnosťou VER-Mi, s.r.o., Hurbanistov 3, Prešov a s poskytnutím odmeny vo výške 5 % hodnoty kontraktu spoločnosti VER-Mi, s.r.o., Prešov za komplex činností, súvisiacich so zabezpečovaním dovozu prostriedkov individuálnej ochrany.
Z dôvodu ukončenia doby trvania príkaznej zmluvy dňom 31. 12. 2003 a nutnosti zabezpečenia časti dodávky nerealizovanej do doby ukončenia účinnosti príkaznej zmluvy medzi Ministerstvom vnútra SR ako príkazcom a spoločnosťou VER-Mi, s.r.o., Hurbanistov 3, Prešov ako príkazníkom, je potrebné rozhodnúť o  organizácii, ktorá zabezpečí dodávku časti nedodaných prostriedkov individuálnej ochrany a ktorej bude poskytnutá odmena vo výške  5 % hodnoty dodaných prostriedkov individuálnej ochrany.

Z celkového objemu dodávky prostriedkov individuálnej ochrany vo výške 7.515.820 USD nebol zrealizovaný dovoz prostriedkov individuálnej ochrany v objeme 2.796.610 USD.

	Za týmto účelom je navrhovaná firma  WILING, a.s. Zvolen, ktorá bude schopná zabezpečiť naplnenie obsahu príkaznej zmluvy a realizovať dodávku časti prostriedkov individuálnej ochrany (nepriestrelných viest, nepriestrelných prílb a nepriestrelných skiel k ochranným prilbám) pre špeciálne útvary Ministerstva vnútra SR a Ministerstva spravodlivosti SR, ktoré nerealizovala spoločnosť VER-Mi, s.r.o., Hurbanistov 3, Prešov v objeme 2.796.610 USD.